stanford-oval/wikipedia huggingface dataset:
פוקילידס

האגורה של מילטוס, עירו של פוקילידס
פוקילידס ממילטוס (ביוונית: Φωκυλίδης ὁ Μιλήσιος; נולד בערך בשנת 560 לפנה"ס) היה משורר של אמרות חוכמה קצרות, עקרונות מוסר, והמלצות לחיים (שירה גנומית). כמה מאות שנים אחריו פורסם ספר אמרות המתיימר להיות של פוקילידס אך מוכר כיום כיצירה פסאודואפיגרפית של סופר יהודי אנונימי (פסאדו-פוקילידס) מאלכסנדריה מהמאה הראשונה לפנה"ס או הראשונה שאחריה.
מכתש פגיעה בקצה הדרום מערבי של הירח נקרא על שמו של פוקילידס.
פוקילידס

מעט מאמרותיו של פוקילידס (האמיתי) שרדו כציטוטים במסגרת כתבים של סופרים אחרים, ובעיקר באנתולוגיה (הפלורילגיום) של יואנס סטובאוס, שם עוסקות אמרותיו בבוז להבלי המעמד והעושר ומציגות בשפה פשוטה ומתומצתת את עקרונותיו בנוגע לכבוד, צדק וחוכמה. דוגמה למכתם שצוטט על ידי דיו כריסוסטום:
וזאת מפוקילידס: עיר השומרת על חוקיה, אף אם היא קטנה ובנויה על צוק רחוק, היא חזקה מנינוה מלאת האיוולת.
ועוד מצוטט על ידי אריסטו:
דברים רבים טובים כשהם במידה הממוצעת. אני חפץ להיות במצב הבינוני בעירי.
פסאודו-פוקילידס

שיר חינוכי ביוונית עם אמרות הכתובות ב-230 שורות הקסמטריות בשם "Ποίημα νουθετικόν" או "γνῶμαι" (כלומר - שירת חוקים, או ידע) פורסמה על שמו של פוקילידס. כיום מכירים בה החוקרים כיצירה של יהודי אנונימי מאלכסנדריה שכתב לפי ההערכות בין 170 לפנה"ס ל-50 לספירה.
הספר לא מזכיר במפורש את התנ"ך או את היהדות, אך ליצירה יש התאמות רעיוניות ולשוניות רבות עם התורה - ובעיקר היא כוללת ניסוח נוסף לחוקים המופיעים בספרי שמות, ויקרא, ודברים, ובשבע מצוות בני נח, וכוללת שימוש בסגנון ספרי החוכמה של מגילת קהלת, משלי וגם ספרות חוכמה מהספרים החיצוניים, בעיקר בן סירא. נראה מהביטויים הכלולים באמרות שהסופר השתמש בתרגום השבעים (תרגום התורה ואחר כך שאר המקרא ליוונית שבוצע באלכסנדריה במאה ה-3 לפנה"ס) כמקור עיקרי. כשתי דוגמאות מני רבות, ניתן להביא למשל את אימרתו של פסאודו-פוקילידס התואמת את מצוות שילוח הקן מספר דברים:
אל תיקח את כל הציפורים מהקן, כבד לפחות את האם כדי שתביא עוד דור צעיר. (פסאודו-פוקילידס, אימרה 85-84)
כִּי יִקָּרֵא קַן צִפּוֹר לְפָנֶיךָ בַּדֶּרֶךְ בְּכָל עֵץ אוֹ עַל הָאָרֶץ אֶפְרֹחִים אוֹ בֵיצִים וְהָאֵם רֹבֶצֶת עַל הָאֶפְרֹחִים אוֹ עַל הַבֵּיצִים, לֹא תִקַּח הָאֵם עַל הַבָּנִים. שַׁלֵּחַ תְּשַׁלַּח אֶת הָאֵם וְאֶת הַבָּנִים תִּקַּח לָךְ לְמַעַן יִיטַב לָךְ וְהַאֲרַכְתָּ יָמִים. (ספר דברים, פרק כ"ב, פסוקים ו'–ז')
וגם:
... ואחרי הנמלה המושכת את מטענה בקושי עוקבת נמלה נוספת הנושאת משקל דומה. עַם זה, חלש וחרוץ כאחד, לא יכול להיכנע לעייפות וכך יאסוף לחורף את ברכות הקיץ. (פסאודו-פוקילידס, אימרה 153)
לֵךְ אֶל-נְמָלָה עָצֵל, רְאֵה דְרָכֶיהָ וַחֲכָם. אֲשֶׁר אֵין לָהּ קָצִין שֹׁטֵר וּמֹשֵׁל. תָּכִין בַּקַּיִץ לַחְמָהּ אָגְרָה בַקָּצִיר מַאֲכָלָהּ. (ספר משלי, פרק ו', פסוק ח')
אימרות נוספות עוסקות בצדק, עזרה ומניעה מעושק של עניים חלשים וגרים, מוסר עבודה, מניעה מחמדנות ושמירה על טוהר הגוף ויחסי האישות והמשפחה.
חלק מהאימרות במפורש קוראות לאמונה באל אחד - בורא רוח האדם בדמותו, ושופט צדק.
ישנם הטוענים שחלק מהאימרות מראות השפעות נוצריות אך דעה זאת לא מקובלת על רוב החוקרים.
נראה שהיצירה נכתבה כדי להציג את חוקי המוסר היהודי כחוקים אוניברסליים, ולכן אולי ההימנעות מחוקים שאינם נוגעים ישירות למוסר כללי (השבת למשל אינה נזכרת), ומסירת הדברים בשם פוקילידס שהיה ידוע באימרותיו המוסריות.
ההערכה על מיקומו של פסאודו-פוקילידס באלכסנדריה העתיקה נובעת, מלבד היות אלכסנדריה באותם ימים מרכז תרבותי ספרותי עולמי וגם מרכז ישוב יהודי גדול, באימרה 102 המתנגדת לקיום ניתוחים שלאחר המוות, מנהג שהיה מקובל אז רק באלכסנדריה, ככל הידוע.
הספר של פסאודו-פוקילידס (שנחשב אז כספר מקורי של פוקילידס היווני) שימש כספר חינוכי בבתי ספר בתקופה הביזנטית. חלק מהאימרות בספר שולבו מאוחר יותר באוסף ה"נבואות הסיביליות" מהמאה ה-6 או ה-7 (ערבוב של אימרות הלניסטיות, עבריות, ונוצריות שכביכול נכללו בספרי הסיבילות המקוריים שנשרפו במאה ה-4). העותקים המוקדמים ששרדו מהספר הם מהמאה ה-10 לספירה. אחרי שהודפס בוונציה בשנת 1495, שימש כספר חינוך גם בבתי ספר באירופה בימי הרפורמציה.
הערות שוליים

↑  NASA Catalogue of Lunar Nomenclature, L. E Andersson, E. A Whitaker, NASA RP-1097, 1982
↑  Or. 36.13 כתבי כריסוסטום באתר http://penelope.uchicago.edu/
↑  אריסטו, פוליטיקה, ספר 4, פרק 11
1 2  פוקילידס באתר
בריטניקה
↑  Johnson, Luke T. (1982). "The Use of Leviticus 19 in the Letter of James". Journal of Biblical Literature. 101 (3): 391–401.
1 2  פסאודו-פוקילידס באתר http://www.earlyjewishwritings.com
↑  אימרותיו של פסאודו-פוקילידס לוק צ'ונג, באתר andrews.ac.uk
| --- | --- |
בקרת זהויות :  NLI: 987007266684305171  PLWABN: 9810633334505606  BIBSYS: 95004130  BNE: XX927936  BnF: cb12215761b (data)  GND: 118791990  ICCU: CFIV078217  ISNI: 0000 0003 7137 9372  LCCN: n86122591  NKC: jn19990218024  NLA: 44185730  NLG: 31684  NTA: 071033653  RERO: 02-A000130308  SELIBR: 228550  SUDOC: 086698265  Trove: 1460173  VcBA: 495/23072  VIAF: 262316432   WorldCat (עם VIAF): 262316432 
אלכסנדריה העתיקה, עירו של פסאודו-פוקילידס
סבסטיאן סובה

| --- | --- |

 לידה:  19 באוגוסט 1987 (בן 37) רויאל אוק, ארצות הברית 
 
סבסטיאן גבריאל סובה (באנגלית: Sebastian Gabriel Sauvé; נולד ב-19 באוגוסט 1987) הוא דוגמן אמריקאי.
ביוגרפיה

סובה נולד במישיגן לאם גרמנייה ואב אמריקאי, בגיל תשע עבר לבון עקב עבודתו של אביו, לאחר מכן עברה משפחתו לאסקס שם למד בפנימייה.
ב-2010 טייל עם חברתו לפני לימודיו באוניברסיטה בשפילד, בהיותו בלוס אנג'לס הוא התגלה ונפגש עם נציגי סוכנות פורד מודלס, אך עקב הלימודים באוניברסיטה לא התאפשר לו לחתום על חוזה עם הסוכנות, אך עם זאת נשלחה המצלה עבורו לסוכנות דוגמנות בלונדון.
צילומיו הראשונים היו למגזין הבריטי "Attitude", את חוויותיו הראשונות מול המצלמה הוא תיאר כך "לא היה לי מושג מה אני עושה! קפאתי, עמדתי על גג שאני לבוש רק בקילט".
לאחר מכן הוא הופיע במגזינים נוספים כמו GQ ואסקווייר.
הוא עבד עבור מספר מעצבי אופנה וביניהם ורסצ'ה וז'יבנשי.
ב-2012 הופיע בתצוגת אופנה של כריסטיאן לקרואה בפריז.
ב-2016 הוביל את קמפיין ההלבשה התחתונה של חברת "Replay", באותה שנה גם דגמן בשבוע האופנה של ניו יורק.
הוא דורג כאחד מ-50 הדוגמנים המצליחים בעולם על ידי "Models.com"
הערות שוליים

↑  http://www.boyfriend.co.il/search/label/fashion/
↑  https://www.thefashionisto.com/replay-underwear-2016-spring-summer-campaign-sebastian-sauve/
↑  https://www.wmagazine.com/gallery/new-york-fashion-week-mens-spring-2017-hot-male-models/all
↑  https://models.com/models/Sebastian-Sauve
ערך זה הוא קצרמרבנושא אישים. אתם מוזמנים לתרום לוויקיפדיה ו.
מעיין הבירה

| --- | --- |

חזית המסעדה ב-2013
 מידע כללי
 סוג:  מסעדה 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1962
 תאריך פתיחה רשמי:  1962 
 קואורדינטות:  32°49′06″N 34°59′55″E﻿ / ﻿32.818361111111°N 34.998666666667°E﻿ / 32.818361111111; 34.998666666667
  (למפת חיפה מוגדלת) מעיין הבירה(למפת חיפה רגילה) מעיין הבירה(למפת הגליל המערבי רגילה) מעיין הבירה(למפת הגליל המערבי מוגדלת) מעיין הבירה he
 
פנים מסעדת מעיין הבירה ב-2013
מעיין הבירה היא מסעדה הפועלת משנת 1962 בעיר התחתית של חיפה וסגנונה הוא אוכל מזרח אירופאי.
היסטוריה

ראשיתה של המסעדה היא באטליז ובית חרושת לנקניקים שהקים נחום מאיר שעלה מפולין כבן למשפחת קצבים. את העסק הקים ברחוב נתנזון בעיר התחתית של חיפה, מקום מושבה של המסעדה גם כיום. בשנת 1962 הפך נחום את בית העסק למסעדת פועלים ובית מרזח. בשנים הראשונות היו מגיעים למסעדה עובדי נמל, עגלונים ופועלים רבים לאחר עבודתם.
במשך הזמן גדל חלל המקום. בשנת 1997 נפטר מאיר נחום והניהול עבר לידי בנו ראובן.
בין המנות המוגשות במסעדה כבד קצוץ, קישקע, קרעפלך ומנת הדגל הקוסטיצה.
ביולי 2020, בעקבות מגפת הקורונה, החלה המסעדה לראשונה מאז היווסדה, לבצע משלוחים.
הערות שוליים

↑  מעושנת ועסיסית: מנת קוסטיצה במעיין הבירה, באתר וואלה, 9 בדצמבר 2018
↑  חגית הורנשטיין, לראשונה מאז היווסדה: מעיין הבירה עושה משלוחים, באתר כלבו – חיפה והצפון, 29 ביולי 2020
שרה עברון

שרה אן עברון (נולדה ב-1962) היא מזכירת תנועת הקיבוץ הדתי החל מאוגוסט 2021, האשה הראשונה לכהן בתפקיד זה.
ביוגרפיה

נולדה בממלכה המאוחדת לנעמי ושמחה לוין. ב-1967, זמן קצר לפני מלחמת ששת הימים, עלתה עם משפחתה לישראל, והתגוררה בנס ציונה וברחובות, שם הייתה חברה ומדריכה בבני עקיבא. אמה נפטרה כששרה הייתה בת 10. התגייסה לגרעין נח"ל לקיבוץ עין צורים ובמסגרתו שימשה קומונרית (מרכזת סניף) בסניף בני עקיבא בבאר שבע. לקראת סוף שירותה נשלחה למשימה בקיבוץ סעד, שם נישאה לחבר הקיבוץ והתקבלה כחברת הקיבוץ. היא החלה את דרכה בחינוך כמטפלת בגיל הרך בקיבוץ, הייתה מורה ומחנכת בבית הספר היסודי ומרכזת חטיבת הביניים בבית הספר "דעת" בשנים 1989–1992, הייתה רכזת החינוך הבלתי פורמלי ומנהלת הקהילה בקיבוץ סעד בשנים 2004–2006. הייתה מורה ומחנכת בבית הספר התיכון בקבוצת יבנה ומנהלת התיכון בשנים 1993–2003 ואחר כך הקמפוס כולו בשנים 2007–2015. הייתה ראש אגף חינוך כללי בעיריית ירושלים בשנים 2015–2017, ניהלה את מרכז יעקב הרצוג בעין צורים בשנים 2018–2021.
בדצמבר 2020 נבחרה על ידי מזכירות הקיבוץ הדתי להחליף את אמיתי פורת כמזכירת התנועה, והיא נכנסה לתפקיד ב-1 באוגוסט 2021.
חיים אישיים

נשואה לאשר עברון, מנהל הלול בקיבוץ סעד, נכדו של נתן קאסוטו. לזוג חמישה ילדים. גיסה נתן עברון נפל בעת מילוי תפקידו הצבאי. מתגוררת וחברה בקיבוץ סעד, שבו ייסדה עם חברותיה מניין תפילה נשי הלכתי.
בעלת תואר ראשון בתנ"ך ופילוסופיה יהודית ותואר שני בתנ"ך, מאוניברסיטת בר-אילן וכן תואר שני במנהל עסקים מהמסלול האקדמי המכללה למנהל. בעלת תואר דוקטור לפילוסופיה מאוניברסיטת בר-אילן. נושא עבודת הדוקטורט שלה היה משה דוד קאסוטו, אבי-סבו של בן זוגה.
בוגרת הכשרת מנהלים אבני ראשה.
הערות שוליים

| --- | --- |
בקרת זהויות :  NLI: 987007397156405171  VIAF: 60156674988733581301   WorldCat (עם VIAF): 60156674988733581301
יתומה: ההתחלה

| --- | --- |
כרזת הסרט בעברית
כרזת הסרט בעברית
 מבוסס על:  דמויות מאת אלכס מייס
 בימוי:  ויליאם ברנט בל
 הופק בידי:  אלכס מייס האל סדוף איתן ארווין ג'יימס טומלינסון
 תסריט:  דייוויד קוגשל
 תחקיר:  דייוויד לסלי ג'ונסון-מקגולדריק אלכס מייס
 עריכה:  ג'וש את'יר
 שחקנים ראשיים:  איזבל פורמן ג'וליה סטיילס רוסיף סאת'רלנד מת'יו פינלן הירו קנאגאווה
 מוזיקה:  ברט דטר
 צילום:  קארים חוסיין
 מדינה:  ארצות הברית ארצות הברית
 חברת הפקה:  אנטרטיינמנט ואן Dark Castle Entertainment Eagle Vision
 חברה מפיצה:  סרטי פרמאונט פרמאונט פליירס
 שיטת הפצה:  וידאו על פי דרישה 
 הקרנת בכורה:  ישראל 27 ביולי 2022 ארצות הברית 19 באוגוסט 2022
 משך הקרנה:  99 דק'
 שפת הסרט:  אנגלית
 סוגה:  סרט סלאשר, סרט אימה
 הכנסות:  44 מיליון דולר
 סרט קודם:  יתומה 
 דף הסרט ב־IMDb
 
"יתומה ההתחלה" (באנגלית: Orphan: First Kill) הוא סרט אימה פסיכולוגי אמריקאי משנת 2022, שבוים על ידי ויליאם ברנט בל, ונכתב על ידי דייוויד קוגשל, המבוסס על סיפור מאת דייוויד לסלי ג'ונסון-מקגולדריק ואלכס מייס. זהו פריקוול לסרט "היתומה" משנת 2009. בסרט מככבים איזבל פורמן, ג'וליה סטיילס, רוסיף סאת'רלנד, הירו קנאגאווה ומתיו פינלן.
הסרט הוכרז בפברואר 2020, והצילומים התקיימו בוויניפג, קנדה, מנובמבר עד דצמבר 2020. בנובמבר של אותה שנה, פורמן הודיעה שהיא תחזור כהיתומה, אסתר הצעירה.
הסרט הוקרן לראשונה בטריטוריות אחרות בפיליפינים ב-27 ביולי 2022, ויצא לאקרנים בארצות הברית ב-19 באוגוסט, תחת הפצת "סרטי פרמאונט" דרך חברת התקליטים "פרמאונט פליירס" בבתי קולנוע נבחרים, בדיגיטל ובסטרימינג דרך "פרמאונט+". הסרט הכניס 44 מיליון דולר ברחבי העולם וקיבל ביקורות מעורבות מהמבקרים, ששיבחו את הטוויסטים של הסרט, האפקטים המעשיים (בהקשר לביטול ההזדקנות של פורמן ללא CGI) והביצועים של פורמן, אך נתנו ביקורת שלילית על סיפורו וחוסר העקביות שלו.
הסרט עלה לאקרנים בארצות הברית ב-19 באוגוסט, ובישראל ב-27 ביולי של אותה שנה.
צוות השחקנים והדמויות

איזבל פורמן - אסתר / לינה
ג'וליה סטיילס - טרישה אולברייט
רוסיף סאת'רלנד - אלן אולברייט
מת'יו פינלן - גונאר אולברייט
הירו קנאגאווה - הבלש דונן
סמנתה ווקס - ד"ר סגר
דייב בראון - ד"ר נובורי
לורן קוקרן - הקצינה ליהי
גוונדולין קולינס - אנה
אלק קרלוס - מייק
ג'ייד מייקל - מדיסון
הפקה > פיתוח

בפברואר 2020, הוכרז פריקוול לסרט "היתומה" משנת 2009 עם הכותרת "אסתר", שנמצא בפיתוח. ויליאם ברנט בל נשכר כבמאי, עם תסריט מאת דייוויד קוגשל, מתוך סיפור מקורי שנכתב על ידי דייוויד לסלי ג'ונסון-מקגולדריק ואלכס מייס. הפרויקט הוכרז כהפקה במיזם משותף בין "eOne ,"Dark Castle Entertainment (אנ')" ,"Sierra/Affinity" ו-"Eagle Vision (אנ')". ג'ונסון-מקגולדריק שימש גם כמפיק בפועל, ואילו אלכס מייס, האל סדוף, איתן ארווין וג'יימס טומלינסון נשכרו כמפיקים. בנובמבר 2020, הכותרת הרשמית של הסרט הוכרזה כ-"Orphan: First Kill" (בתרגום חופשי בעברית: "יתומה: הריגה ראשונה). כאשר איזבל פורמן חוזרת על תפקידה כאסתר, וג'וליה סטיילס ורוסף סאתרלנד שמגלמים את ההורים המאמצים, הצטרפו לצוות השחקנים.
מאוחר יותר חשפה איזבל פורמן כי היא מילאה תפקיד מפתח באישור של הפרויקט בעקבות שערוריית אימוץ בחיים האמיתיים. בשנת 2014, בני הזוג אינדיאנה קריסטין ומייקל בארנט הואשמו בנטישת ילדם של ילדם האומנה בן התשע, נטליה גרייס, שנתיים קודם לכן על ידי טענה שהיא בוגרת בסתר ועל ידי שינוי גילה החוקי ל-22 המקרה זכה לתשומת לב תקשורתית נרחבת ב-2019 כאשר בני הזוג בארנט אישרו שקיבלו השראה לנטוש את גרייס. פורמן הצהירה שמספר רב של אנשים יצרו איתה קשר בנוגע לדמיון המפחיד שלה ליתומה. בזמן שזה קורה, היא הצהירה שהיא יצרה קשר עם ג'ונסון-מקגולדריק בנוגע לפוטנציאל לסרט המשך, שאליו הוא חשף שיש להם תסריט מקדים. השחקנית עבדה עם התסריטאי כדי לקדם את הפיתוח של הפרויקט, מתוך כוונה לשמש כמפיקה עם פוטנציאלית להופיע בהופעת קמע אפשרי עם שחקנית חדשה המגלמת את הדמות הראשית, לפני שהצמד נבחר בסופו של דבר להחזיר את פורמן שמגלמת את היתומה אסתר.
הפקה > צילום

הצילומים העיקריים החלו בוויניפג שבקנדה בנובמבר 2020, והסתיימו ב-11 בדצמבר, באותה שנה. צוות ההפקה השתמש בשילוב של איפור וצילומי פרספקטיבה מאולצים כדי לאפשר לפורמן לגלם שוב את אסתר כצעירה ללא שימוש באפקטים מיוחדים. שתי שחקניות ילדות שימשו גם ככפילות גוף עבור פורמן. פורמן הייתה תסריטאית הסרט ללא קרדיט.
בספטמבר 2021, הוכרז ש"סרטי פרמאונט" רכשה זכויות הפצה בארצות הברית באמצעות "פרמאונט פליירס" לסרט, בניגוד לסרט הקודם, שהופץ על ידי "האחים וורנר". הסרט הופץ בינלאומי על ידי "Sierra/Affinity", לייבל של "אנטרטיינמנט ואן".
הפצה

"יתומה: ההתחלה" שוחרר בו-זמנית באמצעות מהדורה קולנועית מוגבלת, וידאו על פי דרישה ובפרמאונט+, ב-19 באוגוסט 2022. ולבתי הקולנוע בישראל ב-27 ביולי 2022.
ביקורות > בקופות

"יתומה: ההתחלה" הכניס 5.4 מיליון דולר בארצות הברית ובקנדה, ו-38.6 מיליון דולר בטריטוריות אחרות, בסכום כולל של 44 מיליון דולר ברחבי העולם.
הסרט הרוויח 670,000 דולר מ-478 בתי קולנוע ביומו הראשון לעלייתו לאקרנים, והמשיך לעלות ל-1.7 מיליון דולר בסוף השבוע הפתיחה שלו.
ביקורות > תגובת הקהל

באתר הביקורות "Rotten Tomatoes", הסרט זכה לציון של 71% על סמך 145 ביקורות, עם דירוג ממוצע של 6.1/10. הקונצנזוס של מבקר האתר קורא: ”נשען אל העלילה המגוחכת שלו, 'יתומה: ההתחלה' הוא סרט המשך שמחזיק את עצמו - ועבור חובבי האימה, והוא עשוי אפילו לייצג שיפור מהמקור”. באתר הביקורות המשוקללות "Metacritic" העניק לסרט ציון ממוצע משוקלל של 54 מתוך 100, בהתבסס על 27 ביקורות, דבר שמצביע על "ביקורות מעורבות או ממוצעות".
בביקורת חיובית; מאט דונאטו מהמגזין האינטרנטי "IGN" נתן 7 מתוך 10 וכתב: "'יתומה: ההתחלה' משמש כפריקוול על דמותה של היתומה אסתר, אך מצליח להרגיש עצמאי בצורה כל כך ייחודית הודות לכמה תנודות עילאיות בסיפור". ריצ'רד וויטאקר מהמגזין האינטרנטי "The Austin Chronicle" העניק לו 3 מתוך 5 כוכבים, וכתב: "מה שהופך את 'יתומה: ההתחלה' לכדאי שהוא מכיר במקור לפני שהוא לוקח פנייה קשה שמאלה לתוך טירוף מוגזם. הגותיקה המודרנית של הראשון. הסרט הופך כאן לפיצוץ הולם לחלוטין". לנה וילסון מ-"The Wrap" גם נתנה ביקורת חיובית וכתבה: "'יתומה: ההתחלה' לוקח את החלק הטוב ביותר של קודמו - ערך המחנה שלו, ומציג סרט שדורש לראות אותו בבתי קולנוע סוערים ומקומות שונים ברחבי העולם." אליס וקס מ-"Colider" נתנה דירוג B וכתבה: "'יתומה: ההתחלה' הוא סרט חכם ומהודק שמתאים בצורה מושלמת למה שסרט הראשון עשה לפני למעלה מעשור". קורטני הווארד מ-"The A.V. Club" נתנה דירוג B+ וכתבה: "מציע את השילוב המנצח של ספין אוף חתרני. על נבל מבוסס היטב, 'יתומה: ההתחלה' היא נסיעה מסוקסת, פרועה וטיפשה לחלוטין."
בביקורת מעורבת, לסלי פלפרין מ"הגרדיאן" כתבה: "הדבר המאכזב ביותר בסרט הוא שאין בו שום ניצוץ או מקוריות של הראשון והוא פשוט מנקז בטפיליות את חומר המקור שלו, ומשלב פרטים כמו האור השחור והמפחיד. ציורים והסאבטקסט הפדופילי הגבול מבלי להוסיף שום דבר מהותי." קלריס לוריי מ"אינדיפנדנט" גם נתנה ביקורת מעורבת וכתבה: "יש כאן הרבה מפתיע ליהנות, כשהבמאי ויליאם ברנט בל, מקבל את ההחלטה החכמה להפוך את המחנה הבלתי מכוון של היתומה למחנה מכוון, לצד הוספת מנה של סאטירה על הלחצים המושחתים של המשפחה הגרעינית." כריס אוונג'ליסטה מ-"SlashFilm" כתב: "לתסריט של דייוויד קוגשל יש יותר מכמה טריקים בשרוול, כולל כמה טוויסטים שומטים לסתות שאני אתוודה. לא ראיתי את זה בא. זה הגיוני - גם לסרט הראשון היה טוויסט שומט לסתות, אחרי הכל. הטוויסט מרגיש כאן רענן ומרגש, ומשנה את הסרט כולו בצורה מהנה מאוד".
מקסנס וינסנט מ-"Cultured Vultures" כתב: "אפילו אצא לדרך ואגיד שהיה לי יותר כיף לראות את 'יתומה: ההתחלה' מאשר את הראשון, ואמליץ בחום לעשות פיצ'ר כפול עם שניהם. הם כמה מסרטי האימה המרתקים ביותר מאולפן מיינסטרים, וצריך לקוות להצית מחדש את הלהבה של הוליווד כדי ליצור עוד סרטי אימה שבאמת לא אכפת להם מהציפיות הקדומות של הקהל ולהעיף אותם מעצמם ברגע שהם מרגישים נוח. עכשיו אלה סרטי הקולנוע, ואתה לא יכול לשכנע אותי אחרת."
בביקורת שלילית, מארק הנסון מהמגזין "סלנט" העניק כוכב אחד מתוך ארבעה, וכתב: "סרטו של ויליאם ברנט בל מוכיח שלא לכל קונספט אימה יש פוטנציאל לסדרת סרטים".
סרט עתיד פוטנציאלי

באוגוסט 2022, כשנשאל על גישתו ליצירת סרט ההמשך, בל הצהיר שיהיה צורך בסרט שלישי כדי ש"יתומה" ייחשב כזיכיון. מאוחר יותר, הביעה פורמן עניין להמשיך לגלם את הדמות "אסתר" בסרטים נוספים. מאוחר יותר קבע בל שאם הפריקוול יתברר כמוצלח, יהיה ניתן לפתח סרט שלישי. יוצר הסרט הביע עניין לחקור סרט שלישי אפל יותר שישלים את הסיפור המלא של לינה קלמר / אסתר, תוך שהוא מציין שיכולים להיות מספר המשכונים:
”...איזבל פורמן כל כך נלהבת מהדמות - היא יכולה לשחק את הדמות הזו לנצח... יש הרבה בדמות הזו, ואני חושב שבסיפורים העתידיים היא כנראה תחזור להיות קצת יותר קרת לב”.
פורמן אישרה שהדיונים על סרט שלישי, בין התהליכים והאולפן נמשכים, וקבעה כי לא יעברו עוד "13 שנים הפעם" לפני שסרט המשך יתפתח.
הערות שוליים

↑  Cavanaugh, Patrick (August 15, 2022).
"Orphan: First Kill Star Isabelle Fuhrman Talks Embracing Esther for Unexpected Prequel"ComicBook.com. from the original on August 18, 2022 . Retrieved August 16, 2022.
↑  McAndrews, Mary Beth (August 15, 2022).
"'Orphan: First Kill' Director William Brent Bell A Massive Fan Of The Original". Dread Central. Retrieved August 16, 2022.
↑  Evans, Greg (July 13, 2022).
"'Orphan: First Kill' Trailer: Isabelle Fuhrman Returns As Mystery "Child" In Horror Prequel". Deadline Hollywood.
↑  "Orphan: First Kill (2022)". The Numbers. Nash Information Services, LLC. Retrieved December 9, 2022.
↑  "Orphan: First Kill (2022)".Box Office Mojo .IMDb . Retrieved December 9, 2022.
↑  D'Alessandro, Anthony (August 20, 2022).
"'Dragon Ball Super: Super Hero' Flying To $21M-$23M Opening; 'Beast' Eats $10M – Saturday AM Box Office Update". Deadline Hollywood. Retrieved August 20, 2022.
↑  "Orphan: First Kill (2022)". Rotten Tomatoes. Fandango Media. Retrieved August 25, 2022.
↑  "Orphan: First Kill Reviews". Metacritic. Fandom, Inc. Retrieved August 19, 2022.
↑  Donato, Matt (August 15, 2022).
"Orphan: First Kill Review". IGN. from the original on August 17, 2022. Retrieved August 19, 2022.
↑  Whittaker, Richard (August 19, 2022).
"Orphan: First Kill". The Austin Chronicle. from the original on August 16, 2022. Retrieved August 19, 2022.
↑  Wilson, Lena (August 15, 2022).
"'Orphan: First Kill' Film Review: Lurid Horror Prequel Cranks Up the Camp Value to 11".  TheWrap. from the original on August 15, 2022. Retrieved August 19, 2022.
↑  Wax, Alyse (August 15, 2022).
"'Orphan: First Kill': Esther's Back and She Hasn't Aged a Day". Collider. from the original on August 16, 2022. Retrieved August 19, 2022.
↑  Howard, Courtney (August 12, 2022).
"In Orphan: First Kill, murder is more than child's play". The A.V. Club. from the original on August 15, 2022. Retrieved August 19, 2022.
↑  "Orphan: First Kill REVIEW - A Killer Good Time". Cultured Vultures. August 22, 2022. Retrieved August 23, 2022.
↑  Kraft, Tim (August 15, 2022).
"Exclusive: Director William Brent Bell on Twist in Orphan: First Kill, Says 'Trilogy Can Tell a Full Story'". MovieWeb. from the original on August 17, 2022. Retrieved August 16, 2022.
↑  Kraft, Tim (August 16, 2022).
"Exclusive: Isabelle Fuhrman on Playing Esther in Orphan: First Kill, has 'Been Asked About Orphan 3' by Team". MovieWeb. from the original on August 17, 2022. Retrieved August 16, 2022.
יורוקאפ (נשים)

| --- | --- |

 ענף:  כדורסל נשים
 תאריך ייסוד:  1972
 ארגון מפעיל:  פיב"א אירופה
 מספר תחרות:  20 
 מספר מתמודדים:  44 
 מדינות משתתפות:  המדינות החברות בפיב"א אירופה
 יבשת:  אירופה
 שמות קודמים:  1971-2002 גביע רונקטי
 זוכה:  טורקיה גלאטסראיי
 הכי הרבה זכיות:  רוסיה דינמו מוסקבה (3)
 מפעל גבוה יותר:  יורוליג
 Eurocup women
 → Ronchetti Cup 
 
יורוקאפ נשים (באנגלית: FIBA EuroCup Women), או בשמו הקודם גביע רונקטי, הוא טורניר כדורסל נשים אירופי, המאורגן על ידי פיב"א. הטורניר נחשב כיום כשני בחשיבותו באירופה אחרי היורוליג.
קבוצות ישראליות במפעל

בעונת 1998/1999 הגיעה לגמר קבוצת אלקטרה רמת השרון שהפסידה לגראן קנריה הספרדית.
בעונת 2004/2005 סיימה אלקטרה רמת השרון את הטורניר במקום השלישי לאחר שהפסידה למארחת מנאפולי וניצחה במשחק על המקום השלישי.
בעונת 2007/2008 סיימה אליצור רמלה את הטורניר במקום השלישי.
בעונת 2010/2011 אליצור רמלה זכתה בגביע, אחרי שניצחה בגומלין 61:53 את אראס מצרפת, אחרי תיקו 61:61 במשחק הראשון בישראל.
בעונת 2014/2015 סיימה מכבי בנות אשדוד את הטורניר במקום השלישי.
דומינגוש דוארטה

דומינגוש דה סוזה קוטיניו מנסס דוארטה (בפורטוגזית: Domingos de Sousa Coutinho Meneses Duarte; נולד ב-10 במרץ 1995) הוא כדורגלן פורטוגזי המשחק בעמדת הבלם בקבוצת חטאפה מהלה ליגה ובנבחרת פורטוגל. הוא ערך מעל 100 הופעות בליגה הספרדית במדי גרנדה וחטאפה. דוארטה ערך את הופעת הבכורה שלו בנבחרת פורטוגל בשנת 2020.
קריירת מועדונים > ספורטינג ליסבון

נולד בקשקאיש, מחוז ליסבון. הוא דוארטה הצטרף לאקדמיית הנוער של ספורטינג ליסבון בגיל 16. הוא בילה שתי עונות מלאות עם קבוצת המילואים של המועדון בליגה השנייה ולאחר מכן קודם לקבוצה הבוגרת. את משחקו הראשון בקבוצת המילואים הוא ערך ב-5 באוקטובר 2014 כאשר שיחק 90 דקות בניצחון ביתי 1–2 נגד ס.ד. טרופנסה.
דוארטה שיחק בהשאלה בעונות 2016 עד 2018, בהתאמה בבלננסש ובג.ד. שאביש, שתיהן מהליגה הראשונה. הוא ערך את הופעת הבכורה שלו בליגה ב-14 באוגוסט 2016 כששיחק במדי בלננסש בהפסד 0–2 בחוץ לוויטוריה דה סטוואל, וכבש את השער הראשון שלו ב-1 באוקטובר באותה שנה בהפסד 1–3 בשאביש.
ב-3 באוגוסט 2018, עדיין תחת חוזה בספורטינג, חתם דוארטה בדפורטיבו לה קורוניה עם אופציה לרכישה. הוא כבש בהופעת הבכורה שלו בליגה הספרדית השנייה, ועזר לקבוצתו להשיג נקודה נגד אלבסטה לאחר תיקו 1-1.
קריירת מועדונים > גרנדה

ב-14 ביולי 2019, דוארטה הצטרף לגרנדה שעלתה לאחרונה לליגה הראשונה לאחר שחתם על חוזה לארבע שנים תמורת 3 מיליון אירו ששולמו לספורטינג עבור כרטיס השחקן שלו, כאשר ספורטינג שומרת על 25% מזכויות המכירה העתידיות. הוא ערך את הופעת הבכורה שלו בליגה ב-17 באוגוסט, כששיחק את כל משחק התיקו 4-4 בחוץ נגד ויאריאל וכבש את השער הראשון שלו ב-5 באוקטובר בהפסד 2–4 לריאל מדריד.
דוארטה פתח בעשר מתוך 11 ההופעות שלו בליגה האירופית 2020/21, כאשר קבוצתו הגיעה לרבע הגמר. ב-20 בספטמבר 2021, הוא כבש בנגיחה בתיקו 1-1 מול ברצלונה במסגרת הליגה המקומית.
קריירת מועדונים > חטאפה

ב-11 ביולי 2022, לאחר ירידתה של גרנדה לליגת המשנה, דוארטה נשאר בליגה הספרדית הראשונה לאחר שחתם על חוזה לארבע שנים עם חטאפה. הוא ערך את הופעת הבכורה שלו ב-15 באוגוסט בהפסד ביתי 0–3 לאתלטיקו מדריד במשחק הראשון של העונה.
קריירה בינלאומית

דוארטה שיחק משחק אחד בלבד עבור נבחרת פורטוגל עד גיל 21 ב-24 במרץ 2017, כאשר שיחק 11 דקות במשחק ידידות 3-1 על נורווגיה באשטוריל. בנובמבר 2019 הוא זומן לראשונה לנבחרת הבוגרת, על ידי המאמן פרננדו סנטוש, לקראת מוקדמות יורו 2020 נגד לוקסמבורג וליטא.
ב-11 בנובמבר 2020, דוארטה ערך את הופעת הבכורה המלאה שלו, בניצחון 0–7 על אנדורה במשחק ידידות נוסף באצטדיון האור. באוקטובר 2022, הוא נכלל בסגל של 55 שחקנים לקראת מונדיאל 2022 בקטר.
הערות שוליים

↑  «Sporting? É o meu sonho, sou sócio desde que nasci», Maisfutebol (בפורטוגזית)
↑  Sporting B-Trofense, 2-1: Leões vencem mesmo reduzidos a 10, www.record.pt (ב־European Portuguese)
↑  Carlos Rosende, Un penalti injusto castiga a un Dépor demasiado conservador, ElDesmarque, ‏2018-08-17 (בספרדית)
↑  VÍDEO: Domingos Duarte marca mas Real Madrid bate Granada, TVI Notícias (בפורטוגזית)
↑  Cidade FM, João Félix em destaque no triunfo do Atlético Madrid na estreia na Liga espanhola, Cidade FM (בפורטוגזית)